Arne Durban
Store norske leksikon,Kunst og estetikk,Bildende kunst,Samtidskunst,Skulptur og mosaikk i samtidskunsten
Arne Durban var en norsk billedhogger og kunstskribent. Han er kjent for sine utallige bronseskulpturer i et naturalistisk formspråk, blant annet aktmotiver av kvinner og barn: Ung kvinne (1941) i Freiaparken i Oslo og Piken med hendene på kne (1958) i byparken i Haugesund er to eksempler. Han utførte også noen få granittskulpturer, som relieffene over inngangene til det østre og det vestre tårn i Oslo Rådhus.
Han studerte møbeldesign ved Statens håndverks- og kunstindustriskole (1928–1932) og gikk deretter skulpturlinjen ved Statens kunstakademi, under Wilhelm Rasmussen (1933–1936). Han debuterte ved Høstutstillingen i 1933.Han var også kunstskribent og skrev flere bøker og biografier om norske kunstnere. Noen av bøkene han ga ut, er Norsk skulptur gjennom hundre år (1942), Malerskikkelser fra 80-årene (1943), Gustav Vigeland (1945) og Kaare Espolin Johnsson (1979).Nasjonalmuseet i Oslo eier hans portretthode i bronse av maleren Rudolph Thygesen (1952). Les mer i Store norske leksikon Arne Durban i Norsk biografisk leksikon Arne Durban i Norsk kunstnerleksikon Norsk kunsthistorie skulptur